stanford-oval/wikipedia huggingface dataset:
הזבוב (סרט)

| --- | --- |

 מבוסס על:  "הזבוב (1968)"
 בימוי:  דייוויד קרוננברג
 הופק בידי:  סטיוארט קורנפלד
 תסריט:  צ'ארלס אדוארד פו ודייוויד קרוננברג
 עריכה:  רולנד סנדרס
 שחקנים ראשיים:  ג'ף גולדבלום ג'ינה דייוויס ג'ון גטס
 מוזיקה:  הווארד שור
 צילום:  מארק אירווין
 מדינה:  ארצות הברית ארצות הברית
 חברת הפקה:  סרטי ברוקס
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  15 באוגוסט 1986
 משך הקרנה:  96 דקות
 שפת הסרט:  אנגלית
 סוגה:  סרט אימה, סרט רומנטי, סרט המבוסס על יצירה ספרותית, סרט דרמה, סרט מדע בדיוני, סרטי מפלצות, body horror film 
 תקציב:  9,000,000‏$
 הכנסות:  60,629,159‏$
 הכנסות באתר מוג'ו:   fly
 פרסים:  פרס האוסקר לאיפור הטוב ביותר 3 פרסי סאטורן לשחקן ראשי, האיפור וסרט האימה הטוב ביותר
 סרט הבא:  הזבוב 2
 דף הסרט ב־IMDb
 
הזבוב (באנגלית: The Fly) הוא סרט מדע בדיוני ואימה אמריקאי משנת 1986 שבויים בידי דייוויד קרוננברג. הסרט הוא גרסה מחודשת לסרט בעל אותו השם משנת 1958, המבוסס על סיפור קצר באותו שם וכיכב בו וינסנט פרייס. הסרט זכה בפרס האוסקר ובפרס סאטורן על האיפור של כריס ואלאס, נוסף לשני פרסי סאטורן לשחקן הראשי ולסרט האימה הטוב ביותר לשנת 1986.
הזבוב, על אף שמצויים בו מוטיבים מובהקים של סרט אימה (מראות זועה בדיוניים, יכולות על טבעיות של גיבוריו ומתח קיצוני), הפך לנצפה גם על ידי צופים שאינם חובבי הז'אנר וזאת נוכח משחקו המשכנע של ג'ף גולדבלום ונוכח מרכזיותה של העלילה.
סרט המשך, "הזבוב 2", בכיכובם של אריק סטולץ ודפני זוניגה יצא לאקרנים בשנת 1989.
עלילת הסרט

סת בראנדל (ג'ף גולדבלום) הוא מדען אקסצנטרי הנפגש עם עיתונאית בשם ורוניקה (ג'ינה דייוויס) בכינוס של הקהילה המדעית. בניסיון להרשים אותה מספר לה סת כי הוא עובד על המצאה ש"תשנה את העולם שאנו מכירים". סת מזמין את ורוניקה למעבדה שלו הממוקמת במבנה ישן, שמשמשת גם למגוריו, וחושף בפניה את המצאתו המהפכנית. הוא מסביר לה כי פיתח אבטיפוס של טלפודים, העוסק בטלפורטציה, שהוא שיגור חפץ ממכל אחד למישנהו, כל זאת בתהליך של פירוק והרכבה. הוא אף מראה לה הלכה למעשה כיצד פועלת ההמצאה שלו, בכך שמעביר מטלפוד אחד לטלפוד אחר גרביון שנתנה לו דרך המכלים.
ורוניקה, שחשה מיד שחשפה תגלית מהפכנית, משמיעה את קלטת השיחה שלה עם סת לבוס שלה, סטתיס ברנס (ג'ון גטס), העורך של "פרטיקל", חברה לשעבר של ורוניקה. לאור זאת מתעקש סת לאסור שהמצאתו תתפרסם, אלא רק בשלב הסופי של הפיתוח. למזלו, סטתיס אינו מתרשם מהקלטת שהשמיעה לו ורוניקה, וטוען שסת הוא נוכל (או קוסם). סת משכנע את ורוניקה להיות המתעדת של תהליך פיתוח המצאתו, ורק בסיומו תוכל לפרסם את ממצאיה. כך הם צוברים זמן רב ביחד, ומתאהבים.
כעבור זמן מצליח סת לשגר בבון בהצלחה באמצעות הטלפורטציה, זאת לאחר שבשאר הפעמים שניסה לשגר דבר מה שהוא אינו חפץ דומם, נכשל. אולם בטרם לקח את הבבון לבדיקות כדי לראות אם משהו השתנה בו, מחליט סת לנסות בעצמו לעבור טלפורטציה. תהליך השיגור עובר בהצלחה, אולם זבוב הנכנס למכל גרם למחשב, שלא תוכנת לטפל בשתי תבניות גנטיות, לשחבר אותם יחד, כזיווג בין סת לזבוב ברמה הגנטית-מולקולרית. זמן קצר לאחר השיחבור ניכרים על סת שינויים גופניים ושינויים התנהגותיים. סת מתחזק מבחינה גופנית, נתקף בתיאבון חזק בעיקר למאכלים מתוקים והופך במידה רבה לבטוח בעצמו, יהיר, תוקפן ובלתי מתחשב וזאת בשונה מהתנהגותו השקטה והנעימה בעבר. התנהגותו של סת פוגעת בוורוניקה וגורמת לה להיפרד ממנו. בשלב זה ממשיכים בסת השינויים ההתנהגותיים והחיצוניים והוא מאבד בהדרגה צלם אנוש, מאבד את צפורניו, את שיניו, את אוזניו, עורו הופך אדום ומבריק, שיערו מדובלל והתנהגותו גסה ומאיימת. בשלב זה מבין סת שתהליך הטלפורטציה היה שגוי ושבמהלכו התמזג לגופו הזבוב. ורוניקה מבקרת מפעם לפעם את סת ונחרדת כל פעם מחדש מהשינויים המפלצתיים בגופו ובהתנהגותו. בשלב זה, נחרדת ורוניקה לגלות שהיא בהריון. מחשש לעובר מפלצתי, נחושה ורוניקה לבצע הפלה. לאחר שנודע לסת על ההריון ועל הכוונה לבצע הפלה, הוא אורב לוורוניקה וחוטף אותה מהקליניקה של רופא הנשים אל המעבדה. סטתיס, שליווה את ורוניקה בהחלטתה להפיל את העובר, מגיע למעבדה חמוש ברובה ציד. סת תוקף באכזריות את סטתיס באמצעות חומצת קיבה שהוא מקיא עליו ובכך ממס את כף ידו האוחזת ברובה ואת שוק רגלו ואף מנסה להורגו באמצעות הקאה על חזהו. אז גורר סת את ורוניקה לתא הטלפוד האחד, תוך שחבטותיה בו מזרזות ומשלימות את תהליך השרת איבריו האנושיים להתמזגות עם איברי הזבוב, והוא נכנס לתא הטלפוד השני, בניסיון לכפות על ורוניקה עם התינוק שברחמה להתמזג עם גופו באמצעות שיגור שלה ושלו לתא טלפוד שלישי.
לאחר שסת מתפעל את תהליך המיזוג מתוך תאו, סתטיס הנותר פצוע בצד מצליח לירות ברובה הציד בחוטי החשמל המובילים לתאה של ורוניקה, וזו נחלצת. סת אשר מבחין בכך מנסה לצאת מתאו, אולם רגלו עודנה בפנים, והוא מופיע בתא השלישי הריק, כאשר חלק מתא הטלפוד שבו החל את התהליך שוגר יחד איתו ומשולב בגופו. ורוניקה מרימה את רובה הציד לירות בו, אך נתקפת רחמים למראה זחילתו הכנועה ורגשות אהבתה אליו. סת ממשיך לזחול אליה ומצמיד את הרובה שבידה אל ראשו בבקשת תחינה שתהרגו ביריה, ובצער רב היא נעתרת לבקשתו.
צוות השחקנים הראשי

ג'ף גולדבלום - סת' בראנדל / בראנדל-זבוב, מדען אקסצנטרי אשר הופך לזבוב-אנושי מפלצתי והפרוטגוניסט-הנבל הראשי של הסרט.
ג'ינה דייוויס - ורוניקה מקפיי, עיתונאית אשר הופכת למושא אהבתו של סת' .
ג'ון גטס - סטתיס ברנס, החבר והמאהב לשעבר של ורוניקה והעורך של עיתון "פרטיקל" ובנוסף הבוס האישי של ורוניקה.
דייוויד קרוננברג מופיע בסרט בתפקיד קמע כגניקולוג .
מוזיקה

את המוזיקה לסרט כתב והלחין הווארד שור.
A Boy Like That

A Boy like That/I Have a Love הוא שיר אשר נכתב עבור המחזמר "סיפור הפרברים" ויצא בשנת 1957. השיר הולחן על ידי ליאונרד ברנשטיין, נכתב על ידי סטיבן סונדהיים ובוצע על ידי ריטה מורנו ונטלי ווד אם כי בגרסה הקולנועית שיצאה בשנת 1961 ל"סיפור הפרברים" השירים בוצעו על ידי בטי ואנד ומארני ניקסון. במרוצת השנים, הוקלט בידי אמנים שונים ברחבי העולם בגרסאות שונות.
גרסתה של סלינה

בשנת 1995 הזמרת סלינה הקליטה את השיר מחדש עבור אלבום האוסף, The Songs of West Side Story, אשר הכנסותיו נתרמו לעמותת APLA הילת'. השיר הופץ כסינגל רשמי בשנת 1996 על ידי RCA ויקטור בפורמט מקסי סינגל, שכלל מספר רמיקסים לשיר. בנוסף, נכלל בפסקול, Selena. גרסה זו הופקה על ידי דייוויד פאק ושילה אי.
רשימת השמעה

"A Boy Like That" (גרסת רדיו ראשונה) – 4:06
"A Boy Like That" (גרסת רדיו נוספת) – 4:06
"A Boy Like That" (גרסה קצרה) – 3:28
"A Boy Like That" (גרסת רמיקס) – 8:14
"A Boy Like That" (גרסת גיטרה) – 4:54
"A Boy Like That" (גרסת מיקס) – 8:40
"A Boy Like That" (גרסת מיקס נוספת) – 7:13
"A Boy Like That" (גרסה מקורית) – 5:51
הערות שוליים

↑  Arthur Laurents, Leonard Bernstein, Stephen Sondheim, Jerome Robbins - West Side Story (באנגלית), נבדק ב-2022-04-30
↑  Leonard Bernstein - West Side Story (The Original Sound Track Recording) (באנגלית), נבדק ב-2022-04-30
↑  Selena (Original Motion Picture Soundtrack) by Selena (באנגלית אמריקאית), 1997-01-01, נבדק ב-2022-04-30
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena Live! The Last Concert • Unforgettable: The Live Album • Selena ¡VIVE! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones – 17 Super Éxitos • 12 Super Éxitos • Las Reinas del Pueblo • Éxitos y Recuerdos • All My Hits: Todos Mis Éxitos • All My Hits: Todos Mis Éxitos Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • פיאסטה דה לה פלור • אנשים שהושפעו מסלינה • מיראדור דה לה פלור • לסלינה, באהבה • קיו-פרודקשנס • Selena Etc. • סלינה לנצח • Selena ¡VIVE! • סלינידד • רצח סלינה (הסוד של סלינה • יולנדה סלדיבר • משפט יולנדה סלדיבר) • סלינה • סלינה: הסדרה • קורפוס: סרט ביתי על סלינה • א.ב. קינטנייה • כריס פרס • אברהם קינטנייה • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Mentiras" • "Sukiyaki" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Amame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy like That" • "Como Te Quiero Yo A Ti" |  |
Siempre Selena

Siempre Selena (בעברית: "תמיד סלינה") הוא האלבום השני שיצא אחרי מותה של הזמרת המקסיקנית-אמריקאית סלינה, אשר יצא ב-29 באוקטובר 2016 על ידי חברת התקליטים EMI לטין. האלבום מכיל שירים של הזמרת שלא הופצו קודם ושירים של הזמרת שכן הופצו קודם, אך חלקם זכו לעיבודים חדשים בסגנון רמיקס. האלבום יצא לאחר שאביה קיבל מכתבים ממעריצים שביקשו לקבל מוזיקה חדשה שלה. בעקבות כך אביה מצא שירים ישנים שהזמרת הקליטה ובכך הגה את הרעיון להוציא את האלבום. אביה רצה לשמור על המורשת של סלינה בחיים וידע כי עדיין נותרו לה מעריצים רבים ולכן היה לו חשוב להוציא אלבום זה. הביקורות לאלבום היו מעורבות: חלק מהמבקרים טענו שהאלבום לא מעניין אף אחד מלבד המעריצים בעוד חלק מהמבקרים אהבו את בחירת השירים באלבום שאותה כינו כמגוונת וטענו שזה גרם להם לשמוע את השירים מחדש.
האלבום זכה להצלחה רבה כאשר הגיע למעמד פלטינה לטינית כפולה בארצות הברית אך בעקבות עידן הסטרימינג מכירות האלבום עלו מחדש ובשנת 2017 האלבום קיבל את הפלטינה הלטינית השלישית שלו ונכון להיום מכירותיו עומדות על מכירות של 300 אלף עותקים. עוד לפניי יציאתו מעריצים רבים הזמינו אותו ברכישה מוקדמת. אם כי עם יציאתו מכירות האלבום היו מתונות והאלבום לא זכה להצלחה מיידית. לטענת מנהל השיווק של EMI לטין שיטת השיווק בכוונה לא הייתה אגרסיבית ולכן גם מכירות האלבום לא היו מאוד גבוהות בהתחלה. אך למרות המכירות הצנועות של השבועות הראשונים האלבום עדיין הצליח להגיע למקום הראשון במצעד האלבומים הלטיני של בילבורד ולמקום הראשון במצעד האלבומים המקסיקניים האזוריים של בילבורד ונשאר במקום הראשון שבועיים ו-18 שבועות בהתאמה. במצעד הבילבורד הרשמי האלבום הגיע למקום ה-82. הסינגל הראשון מהאלבום "Siempre Hace Frio" הגיע למקום השני במצעד השירים הלטינים של בילבורד ובמצעד האלבומים המקסיקניים האזוריים של בילבורד. הסינגל השני גם זכה להצלחה כאשר הגיע למקום ה-15 במצעד השירים הלטינים של בילבורד.
הצלחה מסחרית

תחילה נרכשו עותקים רבים במכירה מוקדמת ובאופן כללי הייתה התעניינות גדולה סביב האלבום אך כאשר החלו מכירות האלבום באופן רשמי הרבה בעלי חנויות דיווחו כי מכירות האלבום היו "צנועות". לטענת בעלי חנויות בטקסס מכירות האלבום בהתחלה היו נמוכות באופן משמעותי מאלבומה הקודם. אם כי חלק מהחנויות דווקא דיווחו שכל העותקים נכמרו במהירות ושהם היו עסוקים כל הזמן בלייבא עותקים חדשים. לטענת מנהל EMI לטין שיטת השיווק של האלבום בכוונה לא הייתה אגרסיבית כמו זו של אלבומה הקודם, מה שהוביל למכירות הנמוכות בהתחלה ושלמעשה בהתחלה יצאו להפצה רק 400 אלף עותקים של האלבום בכל ארצות הברית. לטענת מנהל EMI הם לא רצו להציף את המעריצים ביותר מדי אלבומים של סלינה לאור העובדה שאלבום האולפן החמישי שלה יצא שנה קודם וכמה חודשים לאחר מכן כבר יצא אלבום הפסקול של הסרט הביוגרפי אודות חייה אם כי יש כאלה שראו בזה טעות.
האלבום הופיע לראשונה בטבלת האלבומים הלטינים של בילבורד ובטבלת האלבומים המקסיקניים האזוריים של בילבורד במקום הראשון כאשר בטבלת האלבומים הלטינים נשאר שבועיים ובמצעד האלבומים המקסיקני נשאר 18 שבועות במקום הראשון. במצעד האמריקאי הרשמי האלבום הגיע למקום ה-82. בעקבות יציאת האלבום מכירות שני אלבומי האולפן האחרונים שלה עלו. בסוף השנה האלבום הוכרז כהאלבום הלטיני ה-44 הנמכר ביותר בעולם. ביום השנה השני למותה של זמרת מכירות האלבום עלו ב-48% ובכך האלבום עלה למקום השלישי במצעד האלבומים הלטיני. בנוסף האלבום היה מועמד לאלבום השנה לאישה בטקס פרסי הבילבורד הלטיני. בנוסף האלבום היה לאלבום הנשי הלטיני הנמכר ביותר ברבע הראשון של שנת 1997 ולאלבום הלטיני הרביעי הנמכר ביותר בעולם בסוף אותה שנה כאשר הוא גם מגיע למקום השני במצעד הסיכום השנתי של מצעד האלבומים המקסיקניים האזוריים של בילבורד. בדצמבר 2002 מכירות האלבום הגיעו ל-200 אלף עותקים בארצות הברית מה שזיכה אותה במעמד פלטינה כפולה ובשנת 2017 בעקבות עידן הסטרימינג האלבום הצליח להגיע לפלטינה משולשת לטינית.
רשימת רצועות

| Siempre Selena> מס' | Siempre Selena> שם | Siempre Selena> משך | Siempre Selena>  | Siempre Selena>  | Siempre Selena>  | Siempre Selena>  | Siempre Selena>  | Siempre Selena>  | Siempre Selena>  |
| --- | --- | --- | --- | --- | --- | --- | --- | --- | --- |
| 1. | Siempre hace frío  | 3:16 |  |  |  |  |  |  |  |
| 2. | Only Love  | 4:14 |  |  |  |  |  |  |  |
| 3. | Soy Amiga  | 4:01 |  |  |  |  |  |  |  |
| 4. | Como Quisiera  | 3:10 |  |  |  |  |  |  |  |
| 5. | A Million to One  | 3:24 |  |  |  |  |  |  |  |
| 6. | Costumbres  | 3:45 |  |  |  |  |  |  |  |
| 7. | Cien Años  | 3:14 |  |  |  |  |  |  |  |
| 8. | Tu Robaste Mi Corazón  | 3:54 |  |  |  |  |  |  |  |
| 9. | Ya No  | 3:45 |  |  |  |  |  |  |  |
| 10. | No Quiero Saber  | 3:33 |  |  |  |  |  |  |  |
| משך כולל: | משך כולל: | 36:16 |  |  |  |  |  |  |  |
הערות שוליים

↑  Siempre Selena de Selena (בMexican Spanish), נבדק ב-2020-12-11
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena Live! The Last Concert • Unforgettable: The Live Album • Selena ¡VIVE! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones – 17 Super Éxitos • 12 Super Éxitos • Las Reinas del Pueblo • Éxitos y Recuerdos • All My Hits: Todos Mis Éxitos • All My Hits: Todos Mis Éxitos Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • פיאסטה דה לה פלור • אנשים שהושפעו מסלינה • מיראדור דה לה פלור • לסלינה, באהבה • קיו-פרודקשנס • Selena Etc. • סלינה לנצח • Selena ¡VIVE! • סלינידד • רצח סלינה (הסוד של סלינה • יולנדה סלדיבר • משפט יולנדה סלדיבר) • סלינה • סלינה: הסדרה • קורפוס: סרט ביתי על סלינה • א.ב. קינטנייה • כריס פרס • אברהם קינטנייה • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Mentiras" • "Sukiyaki" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Amame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy like That" • "Como Te Quiero Yo A Ti" |  |
| --- | --- |
בקרת זהויות :  MusicBrainz release group: a957a4c0-72bf-4956-bbf1-5e889262c040
יוני אסיא

| --- | --- |

 לידה:  1 במרץ 1981 (בן 43)
 מדינה:  ישראל ישראל
 מקום מגורים:  סביון, ישראל
 השכלה:  תואר ראשון במדעי המחשב, האוניברסיטה הפתוחה, 2002 תואר שני במדעי המחשב, המרכז הבינתחומי הרצליה בשנים 2006
 מעסיק:  EToro 
 תפקיד:  מנכ"ל
 בת זוג:  מור אסיא
 
יוני אסיא (נולד ב-1 במרץ 1981) הוא יזם היי-טק, מנכ"ל ומייסד חברת eToro - פלטפורמה למסחר בשוק ההון המבוססת על רשת חברתית מקוונת. נמנה עם מייסדי איגוד הביטקוין הישראלי ופורום תעשיית הבלוקצ'יין הישראלית.
קורות חייו

יוני אסיא נולד לדוד אסיא, מחלוצי תעשיית התוכנה בישראל, יו"ר ומנכ"ל מג'יק תעשיות תוכנה, ולנעמי אסיא, בעלת משרד עורכי דין בתחום זכויות יוצרים.
במהלך שירותו הצבאי כמתכנת באגף המודיעין של צה"ל, החל ללמוד ניהול תיקי השקעות במכללת מיטב של מיטב בית השקעות. במקביל ללימודיו הקים את הסטארט-אפ CDRide, חברה המספקת פתרונות לצילום ועריכה של סרטי וידאו לאטרקציות בפארקי שעשועים. במהלך עבודתו כמנכ״ל בחברה זו, למד לתואר ראשון במדעי המחשב באוניברסיטה הפתוחה בשנים 2000–2002. בשנים 2004–2006 למד לתואר שני במדעי המחשב במרכז הבינתחומי הרצליה.
בשנת 2007 הקים אסיא, עם אחיו רונן, את חברת eToro, והוא משמש כמנכ"ל החברה. eToro רשת חברתית להשקעות פיננסיות הפועלת ב-140 מדינות בעולם, עם כ-10 מיליון משתמשים רשומים. בזירות המסחר של איטורו, לצד מניות, קרנות סל, סחורות ומט"ח, נסחרים גם מטבעות דיגיטליים. הרשת כוללת כלים של בינה מלאכותית, שמדרגים את תיקי ההשקעות וממליצים על אלה שנותנים את התשואה הגבוהה ביותר. בשנת 2016 נבחר יוני לאחד מ-100 המשפיעים בתעשיית הFintech של המגזין City A.M.
ב-2013 כתב עם ארבעה מחברים נוספים מסמך אינפורמטיבי על Colored Coins, פלטפורמת המאפשרת לסחור מעל תשתית הביטקוין גם בסחורות אחרות. בפברואר 2015 מונה לדירקטור בחברת ההזנק Colu.
חבר בוועד המנהל של מיטב דש.
הערות שוליים

↑  יוני אסיא כובש את אמריקה, עדכן 45, האוניברסיטה הפתוחה, ינואר 2007
↑  גיא גרימלנד, הכל נשאר במשפחה: הבנים של דיוויד אסיא מקימים סטארט אפ חדש - טרדונומי, באתר TheMarker‏, 13 בפברואר 2007
↑  רועי קצירי, ‏"לפני 3 שנים מנהלים מפייסבוק צחקו כשאמרתי להם שהם ישיקו מטבע דיגיטלי", באתר גלובס, 22 ביוני 2019
↑  These are 2016's top 100 influential leaders in fintech (part 4 of 4), City AM magazine
↑  Colored Coins whitepaper
↑  Amy Castor, Social Cryptocurrency Trading And Brokerage Firm EToro Is Expanding To U.S., Bitcoin Magazine, 2018
↑  Pete Rizzo, eToro CEO Joins Board at Bitcoin Startup Colu, CoinDesk, February 16, 2015
↑  האנשים שלנו, מיטב דש
↑  סופי שולמן, "אחד האנג'לים אמר לנו: אתן נראות בחורות נחמדות, לכו תעשו משהו אחר", באתר כלכליסט, 25 במרץ 2021
↑  אסף גלעד, iAngels: להשקיע ביחד עם היזמים הגדולים בהייטק, באתר כלכליסט, 13 בפברואר 2014
חיים געש

| --- | --- |
אל"ם חיים געש כמפקד בסיס אשדוד 1990.
אל"ם חיים געש כמפקד בסיס אשדוד 1990.
 לידה:  1950 פרדס חנה, ישראל 
 פטירה:  9 בדצמבר 2020 (בגיל 70 בערך) 
 מדינה:  ישראל 
 השתייכות:   צבא הגנה לישראל
 דרגה:   אלוף-משנה
 תפקידים בשירות
 מפקד פלגה בשייטת ספינות הטילים  מפקד בית הספר לחובלים  מפקד בסיס אשדוד  ראש מחלקת מבצעים של חיל הים
 פעולות ומבצעים
   מלחמת ההתשה   מלחמת יום הכיפורים   מלחמת לבנון הראשונה
 תפקידים אזרחיים
 ראש מועצת פרדס חנה-כרכור
 
חיים דוד געש (1950 – 9 בדצמבר 2020) היה פוליטיקאי ישראלי, שכיהן כראש מועצת פרדס חנה-כרכור, וקצין צה"ל בדרגת אלוף-משנה, ששירת בחיל הים.
משפחה וילדות

געש נולד בפרדס חנה, בנם הבכור של מרים ויוסף פטמן, ניצולי השואה שעלו לישראל אחרי המלחמה. בגיל 10 עבר עם משפחתו לקריית גת, בגיל 14 עבר ללמוד בכפר נוער מבואות ים במגמת מכונה והוא בוגר מחזור 1967.
שירות בחיל הים

התגייס לחיל הים כמנוען ושירת כסמל מחלקת מכונה בספינה הראשונה מספינות סער, אח"י מבטח. בהמשך התנדב לקורס חובלים במגמת מכונה. שירת בשייטת 3 כקצין מחלקת מכונה. החליט לבצע הסבה למגמת שייט, עבר הכשרה והסמכה לקצין משמרת גשר ובהמשך קורס קציני גנ"ק ושירת במשך 28 שנים בחיל הים. במהלך שירותו שימש קצין גנ"ק באח"י קשת, פיקד על ספינות טילים ופיקד על בית הספר לחובלים של חיל הים.
במהלך מלחמת שלום הגליל שימש כראש לשכת מפקד חיל הים.
פיקד על פלגה בשייטת ספינות הטילים במהלך מבצע דרך נץ הטבעת הספינה "Moon Light" של ארגון פת"ח בנמל ענאבה באלג'יריה.
בשנים 1990 עד 1992 פיקד על בסיס אשדוד ולאחר מכן כיהן כראש מחלקת מבצעים של חיל הים.
תפקידים אזרחיים

השתחרר משירות הקבע ב-1996. לאחר שחרורו כיהן כמנכ"ל חברה שייצרה ושיווקה אריחי קרמיקה ופסיפס.
ב-1998 נבחר לראשות מועצת פרדס חנה-כרכור בה חזר להתגורר ב-1981. בתחילת הקדנציה הראשונה עמד בראש רשימה מטעם מפלגת העבודה אולם פרש ממנה והתפטר מתפקידו כראש מועצה ב-2001. את געש החליף אורי מנג'ם, שכיהן כחבר מועצה בסיעת העבודה.
לאחר פרישתו מונה למנכ"ל המפקד הלאומי.
ב-2003 התמודד שוב לראשות המועצה הפעם בראש רשימה עצמאית ונבחר שוב. הוא ניצח גם בבחירות ב-2008 וב-2013. בנוסף לתפקידו כראש מועצה כיהן מאז 2014 גם כיו"ר קרן שלם הפועלת לפיתוח שירותים לאנשים עם מוגבלות שכלית ברשויות המקומיות.
געש נפטר כשבוע לפני טקס קבלת אות "יקיר המושבה על מפעל חיים" על הישגים מרשימים למושבה ותושביה בנושאים רבים. בתקופת כהונתו עלה מספר התושבים מ-28,000 ל-42,000 ותקציב המועצה עלה מ-90 מיליון לכ-300 מיליון ש"ח.
ביולי 2017 סיים את תפקידו בקרן שלם, ובנובמבר 2017 הודיע על התפטרותו מראשות מועצת פרדס חנה-כרכור מסיבות בריאותיות.
ב-9 בדצמבר 2020, הלך געש לעולמו והותיר אחריו אישה ושלושה ילדים.
השכלה

היה בעל תואר ראשון במינהל החינוך ולימודי ארץ ישראל באוניברסיטת חיפה ובוגר המכללה לפיקוד ימי של צי ארצות הברית.
לקריאה נוספת

הגר פרי יגור, אילן שדה, זיו דשא, שמעון שגיא והניה שפירא, חיים געש ז"ל נפרדים בצער רב מראש המועצה המקומית פרדס חנה כרכור בין השנים 1998-2017. גפן מגזין המושבות גיליון 1226, 11 בדצמבר 2020.
אורי מתתיהו, חיים געש ז"ל - יקיר המושבה על מפעל חיים,בניחותא, בהוצאת העמותה למען הקשיש, אפריל 2021.
הערות שוליים

↑  אבל במושבה: חיים געש, ראש מועצת פרדס חנה-כרכור לשעבר, הלך לעולמו, באתר מגדלור ניוז, ‏9 בדצמבר 2020
↑  אריאל שמידברג, אודיסיאה באלג'יריה, באתר ישראל היום, 28 באפריל 2009
↑  שבעה מועמדים ל-30 אלף תושבים, באתר הארץ, 27 באוקטובר 2003
↑  אביב לביא, עמי וסרי מחפשים פרטנר, באתר הארץ, 8 ביולי 2003
↑  ראיון מיוחד עם יו"ר קרן שלם החדש חיים געש, ראש המועצה המקומית פרדס חנה –כרכור, אתר קרן שלם
↑  אורי מתתיהו, "בניחותא", עמ' 4.
אנטוניו וריאסואש

| --- | --- |

פרוטומה של האמן מאת הפסל ארלינדו פגונדש, שהוצבה בכפר הולדתו פישקל
 לידה:  3 בדצמבר 1944 פישקל, אמארש, מחוז בראגה,  פורטוגל ("המדינה החדשה" – הרפובליקה הפורטוגזית השנייה) 
 פטירה:  13 ביוני 1984 (בגיל 39) ליסבון, פורטוגל (הרפובליקה הפורטוגלית, הרפובליקה הפורטוגזית השלישית) 
 שם לידה:  António Joaquim Rodrigues Ribeiro
 שם במה:  António Variações 
 מוקד פעילות:  פורטוגל 
 תקופת הפעילות:  מ-1978 
 סוגה:  מוזיקת פופ 
 שפה מועדפת:  פורטוגזית 
 חברת תקליטים:  EMI 
 www.antoniovariacoes.pt
 פרופיל ב-IMDb
 
אנטוניו ז'ואקים רודריגש ריביירו (בפורטוגזית: António Joaquim Rodrigues Ribeiro, נודע בשם הבמה אנטוניו וריאסואש (António Variações;‏ 3 בדצמבר 1944 – 13 ביוני 1984) היה זמר-יוצר פורטוגזי של מוזיקת פופ. על אף הקריירה קצרת השנים שלו בגלל מותו המוקדם בגיל 39, היה אנטוניו וריאסואש אחד מאמני הבמה החשובים בהיסטוריה של התרבות העכשווית בפורטוגל.
הוא שר והקליט סוגות של מוזיקת פופ עכשווית (פופ, רוק, הגל החדש וכו') מעורבבות עם מקצבים ומנגינות פורטוגזיות מסורתיות ויצר על ידי כך מוזיקה שנחשבה סמלית לליברליזציה שעברה החברה הפורטוגזית אחרי מהפכת הציפורנים מ-1974.
אופיין המקורי והפרובוקטיבי של יצירותיו המוקלטות הביא להכרתו כאחד האמנים החדשניים ביותר בהיסטוריה המודרנית של המוזיקה הפופולרית הפורטוגזית.
בחיי היום יום היה מעצב שיער.
קורות חייו > ילדות וצעירות

אנטוניו וריאסואש נולד ב-1944 בשם אנטוניו ז'אוקים רודריגש ריביירו בשכונת דו פילאר בפישקל, פרגזיה של העיר אמארש במחוז בראגה בפורטוגל. הוא היה החמישי מבין עשרת ילדיהם של דאולינדה דה ז'זוש ושל ז'יימה ריביירו. בילדותו, האהבה למוזיקה אפשרה לו להימלט מחובותיו היומיומיים בעבודה בשדות כדי להשתתף בחגים העממיים המקומיים. בגיל 11 עזב את בית הספר היסודי וכעבור זמן קצר התחיל לעבוד בכפר השכן (כיום עיר) קלדלש בייצור מזכרות וקישוטים קטנים. רק מאוחר יותר השתתף בכמה שיעורי תיכון ערב.
בגיל שתים עשרה עזב את כפרו פישקל ועבר לעיר הבירה, ליסבון ועבד שם במשרד. בשנים 1964–1967 שירת בצבא הפורטוגזי באנגולה במסגרת השירות חובה, בימי המלחמות הקולוניאליות של ארצו. חזר למולדת בריא ושלם אולם החליט לנסוע ללונדון ועבד בה למשך שנה בשטיפת כלים בחדר אוכל של בית ספר.
ב-1976 חזר לזמן קצר לפורטוגל שהשתחררה מהדיקטטורה באפריל 1974. נסע אחר כך לאמסטרדם בה גילה את עולם המקצועי של מעצבי השיער, היה לספר ובשובו לליסבון. המשיך לעבוד במקצוע זה.
בשנה הבאה פתח את הסלון הראשון לעיצוב שיער יוניסקס בפורטוגל, אחר כך סלון לעיצוב שיער לגברים במרכז ליסבון. עם לקוחותיו נמנו כמה מידועני התעשייה המוזיקלית, בהם ז'וליו איזידרו, שדרן רדיו וטלוויזיה מפורסם, דבר שעזר לו בפריצת הקריירה האמנותית.
במקביל לעבודתו היומית, התחיל אנטוניו להופיע על במת מועדון לילה מקומי עם להקת מוזיקאים שנקראה "וריאסואש" ("Variações", כלומר "וריאציות" או Variétés – "שונות", שם שרמז על מגוון של הצלילים, הסגנונות וההשפעות המוזיקליות). הזמר עצמו אימץ את השם אנטוניו וריאסואש כשם במה. הסגנון החריג של משקפיו ותלבושותיו, לא שגרתיים עבור גבר בפורטוגל של אותה תקופה, משכו במהרה את תשומת לב הציבור.